hu hu hu hu hu hu hu hu hu hu hu hu hu hu hu hu hu hu pl cs hu hu hu hu hu en hu de hu ca hu hu ca de en ca sk hu hu hu en hu en hu en pl hu hu hu hu hu hu hu hu hu hu hu hu hu hu hu hu hu hu hu hu hu
folyó Németországban, a Rajna mellékfolyója
Ez a szócikk a németországi folyóról szól. Hasonló címmel lásd még: Majna (egyértelműsítő lap).
A Majna (németül: Main) Németországban a Rajna egyik legfontosabb mellékfolyója. Bajorország, Baden-Württemberg és Hessen tartományok területét érinti. Vízgyűjtő területe egy jelentős szakaszon a Dunáéval határos.
é. sz. 49° 59′ 38″, k. h. 8° 17′ 36″49.993888888889, 8.2933333333333
é. sz. 49° 59′ 40″, k. h. 8° 17′ 36″49.994444444444, 8.2933333333333Koordináták: é. sz. 49° 59′ 40″, k. h. 8° 17′ 36″49.994444444444, 8.2933333333333
A Wikimédia Commons tartalmaz Majna témájú médiaállományokat.
A Majna Kulmbachnál kezdődik, ahol összefolyik a Vörös-Majna (Roter Main) és a Fehér-Majna (Weißer Main). A Vörös-Majna a Frank-Albban ered, és 50 km hosszú folyásán érinti Creußent és Bayreuthot. A 41 km hosszú Fehér-Majna a Fichtelgebirge hegyei között ered. A Majna jelentősebb mellékfolyói a Regnitz, a Fränkische Saale, a Tauber és a Nidda.
Hajózás a Majnán Frankfurtnál
A Majna a Mainzcal szembeni, Wiesbaden mellett lévő torkolatától a 396 kilométerrel feljebb fekvő Bambergig hajózható. 1992 óta a Rajna–Majna–Duna-csatornán és az erősen szabályozott Altmühl-folyón keresztül a Dunával is összeköttetésben áll.
Frankfurt körül számos ipari kikötő található. Mivel a felsőbb szakaszokon a folyó viszonylag keskeny, a hajózás komoly felkészültséget igényel.
A folyó a VII. páneurópai folyosó részeként nagy jelentőségre tett szert a szállításban.
A legjelentősebb Majna-parti település Frankfurt am Main. Az összefolyástól kezdve a következő települések találhatók a folyó partján: Burgkunstadt, Lichtenfels, Staffelstein, Eltmann, Haßfurt, Schweinfurt, Volkach, Kitzingen, Marktbreit, Ochsenfurt, Würzburg, Karlstadt, Gemünden, Lohr, Marktheidenfeld, Wertheim, Miltenberg, Obernburg, Aschaffenburg, Seligenstadt, Hainburg, Hanau, Offenbach, Frankfurt am Main, Hattersheim, Flörsheim és Rüsselsheim.
Ez a szócikk részben vagy egészben a Main című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Majna_(folyó)&oldid=22116211”
Utoljára szerkesztve 2020. január 7., 11:41-kor
A lap utolsó módosítása: 2020. január 7., 11:41
A lap szövege CC BY-SA 3.0 alatt érhető el, ha nincs külön jelölve.